Hotunan wasu yan bindiga da sojojin Najeriya suka kashe a Arufu.
Hotunan hatsabiban ƴan bindiga da soji suka kashe a Arufu
Hedkwatan Tsaro ta Najeriya ta ce Dakarun Sojojin Najeriya karkashin “Operation Whirl Stroke” a ranar Juma'a sun yi nasarar kashe wasu gawurtattun Yan bindiga da suke adabar garuruwa a Benue da Taraba.
Kakakin Hedkwatan Tsaron, Manjo Janar John Enenche ya sanar a ranar Asabar cewa jajircewa da kwazon sojojin ne yasa suka samu nasara a jihohin biyu.
Enenche ya ce an kai sumamen ne bayan samun ingantattun bayanan sirri a ranar 10 ga watan Yuli cewa yan bindiga sun shigo garin Chambe a karamar hukumar Logo ta jihar Benue inda aka kashe mutum biyu.
DUBA WANNAN: Ba zan taɓa yin arziki ba muddin ina tare da shi - Matar aure ta garzaya kotu
Ya ce sojojin sun yi isa wurin da abin ya faru cikin gaggawa amma yan bindigan sun tsere kafin su iso.
A cewarsa, sojojin sun bi sahun yan bindigan zuwa wani karamin sansani da ke kusa da Arufu a jihar Taraba da ke makwabtaka da Benue.
"Da ganin sojojin, yan bindigan suka bude musu wuta amma sojojin sun yi galaba a kansu inda suka kashe guda biyu sannan saura suka tsere da rauni sakamakon harbin bindiga.
"A yayin artabun, sojojin sun kwato bindiga AK 47 guda daya da harsashi 7.62mm.
"Bugu da kari, jaruman sojojin sun mamaye garin suka gudanar da bincike daga Arufu zuwa Akwana don tabbatar da fatattakan bata gari a garin.
"Rundunar Sojin ta taya dakarun sojojin murna kan nasarar da suka samu ta kuma bukaci kada suyi kasa a gwiwa wurin cigaba da aikin kawar da bata gari a yankin na Arewa maso tsakiya a kasar," inji shi.
Gwamna ya tsige Kwamishinan da ya yi kwanaki 55 ya na jinyar Coronavirus daga samun lafiya Rashin kudi ke kawo mana tsaiko wajen yaki da yan Boko Haram - Buhari Jiragen ruwa 18 ke sauke kayayyaki a Legas - NPA An gano kananan hukumomi 85 na Najeriya da ba a taba gwajin gano masu dauke da cutar korona ba - PTF Mun fitittiki yan Boko Haram daga Arewa maso gabas, jihar Borno kawai suka rage - Buratai Boko Haram ta halaka farar hula 223 da jami'an tsaro 89 a cikin wata 7 Binciken EFCC ya bankado yadda aka dumbuzawa Faston Magu miliyoyi a asusu Daki Daki: Adadin mutanen da cutar korona ta hallaka a kowace daya daga cikin jihohi 36 na Najeriya